วันนี้เรามีนัดกับเพื่อนทานกลางวันกันที่terminal21 คิดไปคิดมาไม่รู้จะทานอะไรเลยมาจบลงที่บ้านหญิงเนี่ยแหละ ร้านที่ทานง่ายๆ เมนูให้เลือกเยอะ อยากทานรสชาติสไตร์ไหนก็มีให้เลือกตอบโจทย์ทุกๆคน แน่นอนว่าร้านนี้ใครพูดชื่อขึ้นมา ต้องคิดถึงจานนี้เลยย.....ข้าวไข่ข้นแฮม!! เมนูยอดฮิตประจำร้านเค้าล่ะ แต่ว่าที่ร้านยังมีให้เลือกอีกหลากหลายเมนูเลยค่ะวันนี้ทานไปหลายอย่าง แต่ไม่ได้ถ่ายใบเสร็จมาบางอย่างขอคิดชื่อให้เองเลยละกันนะ ฮ่าๆ

บ้านหญิงมีด้วยกันหลายสาขา สาขาที่มาทานวันนี้ อยู่ที่terminal21 ชั้นเดียวกับ foodcourt การเดินทางมาจะชับรถมาทางสุขุมวิทตัดกับอโศกก็ได้ หรือ จะนั่งbts ก็ลงสถานีอโศก, mrt ลงสถานีสุขุมวิทค่ะ ง่ายทุกทาง

••เมนูที่ทานวันนี้••
- ข้าวไข่ข้นแฮม จานนี้แน่นอนในความนุ่มหอมมันของไข่ข้น ทานแล้วหอมติดปากติดใจ บีบซอสมะเขือลงไปนิดๆแต่นี้ก็อร่อยไปเลย

- ข้าวผัดกระเพราปลาสลิดกรอบ อันนี้เป็นจานที่ขอแนะนำให้คนชอบทานเผ็ดๆๆ รสชาติเข้มข้นแซ่บ หอมกลิ่นกระเพราสุดๆ รสชาติไม่คุณหนูเลย อร่อยมาก

- แกงจืดตำลึงหมูสับ สั่งมามึนๆ ทานคล่องคอ ทานได้ตามสไตร์แกงจืด

- ปอเปี๊ยะแฮมชีส อีกหนึ่งเมนูขึ้นชื่อของที่นี่ ปอเปี๊ยะแฮมชีสส หันไปทางไหนแทบสั่งเป็นจานกลางทุกโต๊ะ แต่ก่อนชอบมาก แต่ช่วงนี้เราว่าขิ้นมันจิ๋วๆ ชีสน้อยๆ ไม่ถูกใจฟินบินเหมือนแต่ก่อน

- ข้าวผัดกากหมู
จานนี้จุดเด่นคืออ้วนโดดเด่น555 แต่หอมมันอย่าบอกใคร ข้าวผัดผัดแห้งดี นุ่ม หอมอร่อยพอใช้ได้ค่ะ

- สลัดไก่ทอด
ไก่ทอดกรอบดี สลัดคลุกเคลือบผักทั่วถึง รสชาติกลางตามมาตรฐานค่ะ

-เพนเน่อบชีสแฮม จานนี้ทานไปนิสเดียว เราว่าจืดๆ เน้นชีสหน่อย ส่วนตัวเราเลยเฉยๆ

- โรตีแกงเขียวหวาน แกงเขียวหวานรสชาติเข้มมาก เค็มๆหวานๆ ทานกับโรตี เราว่าเลี่ยนเบาๆ แต่สั่งเป็นจานกลางช่วยๆกันทานพอๆได้ค่ะ

- สปาเกตตี้ปลาแซลมอน
เส้นสุกกำลังดีหนุบๆ ผัดกลิ่นหอม รสชาติไม่จัดมาก ที่ชอบคือปลาเนื้อหนาชิ้นใหญ่ ด้านในไม่แห้งมากไปมีความนุ่มมให้ชื่นชม~ ที่ชอบ คือ รสชาติไทยๆดี หอมกลิ่นเครื่องเบาๆ

อีก2จานเป็นผัดเต้าหู้ไข่หมูสับกับข้าวหน้าหอยลาย อันนี้ไม่ได้ลองทาน แต่เพื่อนที่ทานก็บอกว่ารสชาติใช้ได้ค่ะ

ใครกำลังมองหาร้านอาหารไทย รสชาติคุ้นเคย ทานง่าย ถูกใจคนในแกงค์ทุกคนเพราะได้เลือกจานใครจานมันได้หลายเมนู ก็เลือกบ้านหญิงเป็นตัวเลือกได้ค่ะ บรรยากาศก็ถือว่าอบอุ่นน่านั่งดี บริการใช้ได้ค่ะ